**PIEDĀVĀJUMS**

**Valsts ieņēmumu dienesta rīkotajai cenu aptaujai par pakalpojuma sniegšanu saistībā ar valstij piekritīgo mantu**

Komersants \_\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_, parakstot piedāvājumu, apliecina, ka nodrošinās pakalpojuma sniegšanu saistībā ar valstij piekritīgo mantu atbilstoši šādām obligātajām (minimālajām) tehniskajām prasībām un finanšu piedāvājumā noteiktajām cenām:

1. **Tehniskais piedāvājums**

| **Nr.** **p.k.** | **Obligātās (minimālās) prasības** | **Komersanta piedāvātais***(komersants[[1]](#footnote-1) aizpilda katru aili)* |
| --- | --- | --- |
|  | **Cenu aptaujas priekšmets** |
|  | Valstij piekritīgas mantas – dažādu priekšmetu, kas nesatur bīstamus komponentus, (turpmāk arī – Manta) iznīcināšanas nodrošināšana (turpmāk arī – Pakalpojums) atbilstoši Valsts ieņēmumu dienesta (turpmāk – VID) izvirzītajām prasībām. Mantas iznīcināšanas vietai ir jāatrodas **Daugavpils pilsētā.** |
|  | **Pakalpojuma nodrošināšana** |
|  | Komersants nodrošina dažādu priekšmetu, kas nesatur bīstamus komponentus, mehānisku iznīcināšanu, piemēram[[2]](#footnote-2):- tekstilizstrādājumu;- apavu;- galantērijas;- rūpniecības priekšmetu;- sadzīves priekšmetu; - papīru un kartonu;- lielgabarīta priekšmetu (mēbeles, matrači u.c.)- u.c. priekšmetu mehānisku iznīcināšanu. |  |
|  | Komersantam ir jābūt visām nepieciešamajām atļaujām un citiem dokumentiem, kuri nepieciešami Mantas iznīcināšanai. |  |
|  | Komersants apliecina, ka tam ir izsniegta spēkā esoša Valsts vides dienesta “A” vai “B” kategorijas piesārņojošas darbības atļauja ar iekļautiem nosacījumiem sadzīves (nebīstamu) atkritumu iznīcināšanai saskaņā ar Ministru kabineta 2010.gada 30.novembra noteikumiem Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai”. | *Komersants iesniedz atļaujas kopiju.* |
|  |  **Pakalpojuma sniegšanas kārtība** |
|  | Komersants uzsāk Pakalpojuma sniegšanu no VID pilnvarotās personas elektroniska pieteikuma nosūtīšanas brīža 5 (piecu) darba dienu laikā. |  |
|  | Komersants Mantu iznīcināšanai pieņem parakstot stingrās uzskaites dokumentu – Valstij piekritīgās mantas iznīcināšanas aktu, kurā fiksēti iznīcināmo mantu nosaukumi un daudzums. Aktu paraksta ar VIDrīkojumu izveidotās valstij piekritīgās mantas novērtēšanas un iznīcināšanas komisijas locekļi un komersanta pārstāvis.  |  |
|  | Gadījumā, ja visas Mantas iznīcināšana nav iespējama norādītajā iznīcināšanas dienā, komersants nodrošina tās uzglabāšanu un apsargāšanu līdz Mantas pilnīgai iznīcināšanai. |  |
|  | Iznīcināšana nedrīkst pārsniegt 2 (divas) darba dienas. |  |
|  | Komersantam Mantas iznīcināšana jāveic VID izveidotās mantas novērtēšanas (iznīcināšanas) komisijas klātbūtnē. |  |
|  | **Pakalpojuma izmaksas** |
|  | Finanšu piedāvājumā norādītajā cenā ir jābūt ietvertām visām izmaksām, kas saistītas ar Pakalpojuma sniegšanu, tajā skaitā darbaspēka izmaksas, Pakalpojuma administrēšanas izmaksas, nodokļiem (izņemot pievienotās vērtības nodokli (turpmāk - PVN), nodevām, ar nepieciešamo atļauju saņemšanu no trešajām personām saistītās izmaksas, un citas ar Pakalpojuma savlaicīgu un kvalitatīvu izpildi saistītas izmaksas, kuras nepieciešamas Līguma pilnīgai un kvalitatīvai izpildei. |  |
|  | Kopējā līgumcena veido – 3 000,00 EUR (trīs tūkstoši *euro* un 00 centi) bez PVN. |  |
|  | **Samaksas nosacījumi** |
|  | Komersants iesniedz VID rēķinu 5 (piecu) dienu laikā pēc tam, kad pušu pilnvarotās personas ir parakstījušas pieņemšanas- nodošanas aktu pēc Mantas pieņemšanas gala adresē, nosūtot to uz VID elektronisko pasta adresi. |  |
|  | Samaksu par kvalitatīvu un Līguma nosacījumiem atbilstošu Pakalpojumu VID veic 30 (trīsdesmit) dienu laikā no pušu pieņemšanas – nodošanas akta abpusējas parakstīšanas un komersanta rēķina saņemšanas dienas, maksājumu pārskaitot uz komersanta norādīto norēķinu kontu. |  |
|  | **Norēķinu kārtība, pušu atbildība, līguma termiņš un citi noteikumi** |
|  | Saskaņā ar 1.pielikumā ietvertā valstij piekritīgās mantas pakalpojuma – dažādu priekšmetu, kas nesatur bīstamos komponentus, iznīcināšanas līguma projekta noteikumiem.  |  |

1. **Finanšu piedāvājums**

|  |  |
| --- | --- |
| **Cenu aptaujas priekšmets** | **Cena par 1 (vienu) tonnu****EUR (bez PVN)** |
| Valstij piekritīgas Mantas iznīcināšanas nodrošināšana |  |

1. **NOSACĪJUMI PIEDĀVĀJUMA IESNIEGŠANAI**
	1. Piedāvājums/-i parakstīts/- ar drošu elektronisko parakstu vai parakstīts pašrocīgi un ieskenēts jāiesniedz līdz **2020.gada 4.decembrim,** nosūtot uz e-pastu FP.lietvediba@vid.gov.lv.
	2. Komersants nedrīkst iesniegt vairākus piedāvājuma variantus.
	3. Finanšu piedāvājumā cenām jābūt norādītām EUR (bez PVN), norādot ne vairāk kā 2 (divas) zīmes aiz komata.
	4. Finanšu piedāvājumā norādītā cena EUR (bez PVN) tiks izmantota piedāvājuma ar viszemāko cenu noteikšanai.
	5. Komersants papildu informāciju var pieprasīt ne vēlāk kā 2 (divas) darba dienas pirms piedāvājumu iesniegšanas termiņa beigām, jautājumu nosūtot VID Finanšu pārvaldes Iepirkumu un valstij piekritīgās mantas daļas vecākajai iepirkumu speciālistei Dinai Albertei uz e-pastu: Dina.Alberte@vid.gov.lv, tel. 67120202. Atbilde uz jautājumu tiks publicēta VID mājaslapas sadaļā “Rīcība ar valstij piekritīgo mantu” Tehniskā piedāvājuma 1.1.apakšpunktā noteiktā priekšmeta cenu aptaujas paziņojumā.
2. **NOSACĪJUMI PAKALPOJUMA SNIEDZĒJA IZVĒLEI**
	1. Tiesības nodrošināt pakalpojumu saistībā ar valstij piekritīgo mantu tiks piešķirtas komersantam, kurš piedāvās viszemāko cenu.
	2. Komersantam uz piedāvājuma/-u iesniegšanas dienu VID administrēto nodokļu (nodevu) parāds nedrīkst pārsniegt 150,00 EUR.
	3. Komersantam uz piedāvājuma/-u iesniegšanas dienu ar tiesas nolēmumu nedrīkst būt pasludināts maksātnespējas process, uzsākts tiesiskās aizsardzības process vai ārpustiesas tiesiskās aizsardzības process.
	4. Ja tiks iesniegti līdzvērtīgi piedāvājumi, priekšroka būs tam komersantam, kurš pieteicies (piedāvājumu iesniedzis) pirmais.
	5. 6.2. un 6.3.apakšpunktos noteiktās informācijas pārbaudi komisija veic uz piedāvājumu iesniegšanas dienu.
	6. 6.2.apakšpunktā noteikto informāciju komisija iegūst no VID publiski pieejamās datubāzes.
	7. 6.3.apakšpunktā noteikto informāciju komisija iegūst Latvijas Republikas Uzņēmumu reģistra vestajā Maksātnespējas reģistrā.
	8. Ja saskaņā ar iegūto informāciju no VID publiski pieejamās datubāzes komersantam uz piedāvājumu iesniegšanas dienu ir VID administrēto nodokļu (nodevu) parāds, kas pārsniedz 150 EUR, komisija lūdz 3 (trīs) darba dienu laikā iesniegt izdruku no VID elektroniskās deklarēšanas sistēmas par to, ka komersantam uz piedāvājumu iesniegšanas dienu nav VID administrēto nodokļu (nodevu) parāds, kas pārsniedz 150,00 EUR.
	9. Ja 6.8.apakšpunktā noteiktajā termiņā izdruka netiek iesniegta, komersants tiek izslēgts no dalības cenu aptaujā.
	10. **Komisija pēc lēmuma par cenu aptaujas uzvarētāju pieņemšanas sazināsies tikai ar to komersantu, kuram tiks piešķirtas līguma slēgšanas tiesības.**
	11. Valstij piekritīgās mantas pakalpojuma – dažādu priekšmetu, kas nesatur bīstamos komponentus, iznīcināšanas līguma tiesību piešķiršanas gadījumā, slēdzot līgumu, komersants aicināts tā parakstīšanā izmantot drošu elektronisko parakstu.

|  |  |
| --- | --- |
| **Komersanta nosaukums:**  |  |
| Reģistrācijas Nr.:  |  |
| Juridiskā un faktiskā: |  |
| Kontaktpersona: |  |
| Tālrunis: |  |
| E-pasta adrese: |  |
| Bankas rekvizīti: |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komersanta pilnvarotās personas,

paraksta atšifrējums

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums

**1.pielikums**

Valsts ieņēmumu dienesta

rīkotās cenu aptaujas par

valstij piekritīgās mantas realizāciju

uzaicinājumam

LĪGUMA PROJEKTS

**VALSTIJ PIEKRITĪGĀS MANTAS** **PAKALPOJUMA – DAŽĀDU PRIEKŠMETU, KAS NESATUR BĪSTAMUS KOMPONENTUS, IZNĪCINĀŠANAS LĪGUMS**

*(Tiks precizēts atbilstoši konkrētai cenu aptaujas priekšmeta daļai)*

|  |  |
| --- | --- |
| Rīgā  | Dokumenta datums ir tā elektroniskās parakstīšanas datums  |

**Valsts ieņēmumu dienests**, kura vārdā saskaņā ar likumu “Par Valsts ieņēmumu dienestu” rīkojas tā ģenerāldirektor\_ \_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un

**Sabiedrība ar ierobežotu atbildību “\_\_\_\_\_\_\_\_\_\_\_\_\_\_”** reģistrācijas Nr.\_\_\_\_\_\_\_\_\_\_\_\_\_, adrese, tā valdes \_\_\_\_\_\_\_\_\_\_\_\_\_\_\_\_\_\_\_\_\_\_\_ personā (turpmāk – Izpildītājs), no otras puses, abi kopā saukti arī kā Puses, bet atsevišķi kā Puse, noslēdza šādu līgumu (turpmāk – Līgums):

1. **Līguma priekšmets**

Pasūtītājs uzdod un Izpildītājs apņemas nodrošināt dažādu priekšmetu, kas nesatur bīstamus komponentus (turpmāk – Manta) iznīcināšanu atbilstoši Valsts ieņēmumu dienesta vajadzībām un saskaņā ar Līguma noteikumiem (turpmāk – Pakalpojums).

1. **Līguma summa un norēķinu kārtība**
	1. Līguma kopējā summa ir**\_\_\_\_\_\_\_\_\_\_\_\_\_\_\_\_\_ EUR** (\_\_\_\_\_\_\_\_\_\_\_\_\_\_\_\_\_ *euro* un\_\_ centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar Latvijas Republikas spēkā esošiem normatīviem aktiem.
	2. Pakalpojuma cenā ir ietvertas visas izmaksas, kas saistītas ar Pakalpojuma sniegšanu, tajā skaitā darbaspēka izmaksas, Pakalpojuma administrēšanas izmaksas, nodokļiem (izņemot – PVN), nodevām, ar nepieciešamo atļauju saņemšanu no trešajām personām saistītās izmaksas, un citas ar Pakalpojuma izpildi saistītās izmaksas, kas nepieciešamas Līguma pilnīgai kvalitatīvai izpildei.
	3. Līguma 1.pielikumā norādīta Pakalpojuma cena, ir norādīta paredzot prognozējamo cenu svārstību risku un ir nemainīga visā Līguma darbības laikā.
	4. Izpildītājs iesniedz Pasūtītājam rēķinu 5 (piecu) dienu laikā pēc tam, kad pušu pilnvarotās personas ir parakstījušas pieņemšanas – nodošanas aktu pēc Mantas iznīcināšanas un/vai pēc Mantas nodošanai glabāšanai, lai nodotu tālākai iznīcināšanai.
	5. Pasūtītājs par izpildīto Pakalpojumu veic samaksu ar pārskaitījumu uz Izpildītāja norēķinu kontu bankā 30 (trīsdesmit) dienu laikā no Pušu pilnvaroto personu abpusēji parakstīta pieņemšanas – nodošanas akta un Izpildītāja parakstīta rēķina pārskata saņemšanas dienas.
	6. Pasūtītājs veic samaksu Izpildītājam tikai par pilnīgi un pienācīgā kvalitātē atbilstoši Līguma noteikumiem sniegtu Pakalpojumu.
2. **Pakalpojums sniegšanas nosacījumi un kārtība**
	1. Izpildītājs parakstot Līgumu apliecina, ka tam ir izsniegta spēkā esoša Valsts vides dienesta “A” vai “B” kategorijas piesārņojošas darbības atļauja ar iekļautiem nosacījumiem atkritumu savākšanai, pārkraušanai, šķirošanai vai uzglabāšanai saskaņā ar Ministru kabineta 2010.gada 30.novembra noteikumiem Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai”.
	2. Izpildītājs nodrošina Pakalpojuma sniegšanu pēc adreses \_\_\_\_\_\_\_\_\_\_\_\_\_\_\_\_\_\_*(Līguma apakšpunkts tiks precizēts ņemot vērā iesniegto piedāvājumu.)*
	3. Izpildītājs nodrošina dažādu priekšmetu un vielu, kas nesatur bīstamus komponentus iznīcināšanu, piemēram:
* Tekstilizstrādājumu;
* Apavu;
* Galantērijas;
* Rūpniecības priekšmetu;
* Sadzīves priekšmetu;
* Papīru un kartonu;
* Lielgabarīta priekšmetu (mēbeļu, matraču, u.c.);
* U.c. priekšmetu mehānisku iznīcināšanu.
	1. Izpildītājs nodrošina, ka tam ir visas nepieciešamās atļaujas un citi dokumenti, kuri nepieciešami Mantas iznīcināšanai.
	2. Pasūtītāja pilnvarotā persona nosūta Izpildītāja pilnvarotajai personai pieteikumu par Pakalpojuma nepieciešamību ne ātrāk kā 5 (piecas) darba dienas pirms plānota Pakalpojuma sniegšanas datuma. Izpildītājs nodrošina Pakalpojuma sniegšanu VID pilnvarotās personas pieteikumā norādītājā datumā.
	3. Izpildītājs Mantu iznīcināšanai vai glabāšanai, lai nodotu tālākai iznīcināšanai pieņem parakstot stingrās uzskaites dokumentu – Valstij piekritīgās mantas iznīcināšanas aktu, kurā fiksēti iznīcināmo mantu nosaukumi un daudzums. Aktu paraksta ar Pasūtītājarīkojumu izveidotās valstij piekritīgās mantas novērtēšanas un iznīcināšanas komisijas locekļi un komersanta pārstāvis.
	4. Izpildītājs nodrošina, ka Mantas iznīcināšana nepārsniedz 2 (divas) darba dienas.
	5. Gadījumā, ja visas Mantas iznīcināšana nav iespējama norādītajā iznīcināšanas dienā, komersants nodrošina tās uzglabāšanu un apsargāšanu līdz Mantas pilnīgai iznīcināšanai.
	6. Izpildītājs Mantas iznīcināšanu veic Pasūtītāja izveidotās Mantas novērtēšanas (iznīcināšanas) komisijas klātbūtnē.
	7. Izpildītājs nodrošina kvalitatīvu, savlaicīgu un Līguma noteikumiem atbilstošu Pakalpojuma sniegšanu.
1. **Pušu atbildība**
	1. Ja Izpildītājs neievēro Līguma 3.5. un 3.7. apakšpunktos noteiktos iznīcināšanas nosacījumu termiņus Pasūtītājs piemēro Izpildītājam līgumsodu 20,00 EUR (divdesmit *euro* un 00 centi) apmērā par katru nokavēto stundu, bet ne vairāk kā 10% (desmit procentu) apmērā no Līgumā norādītās kopējās summas bez PVN.
	2. Ja Pasūtītājs neveic ar Līgumu saistītos maksājumus Līgumā noteiktajā termiņā, Izpildītājs piemēro no Pasūtītāja līgumsodu 0,1 % (procenta vienas desmitās daļas) apmērā no termiņā nesamaksātās summas bez PVN par katru nokavējuma dienu, bet ne vairāk kā 10% (desmit procentu) apmērā no nesamaksātās rēķinā norādītās summas bez PVN.
	3. Ja Izpildītājs neievēro Līguma 7.punktā noteiktās informācijas neizpaužamības saistības, Pasūtītājam ir tiesības prasīt Izpildītājam maksāt līgumsodu 80,00 EUR (astoņdesmit *euro* 00 centi) apmērā par katru šādu gadījumu.
	4. Pusēm saskaņā ar Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.
	5. Līgumsoda samaksa neatbrīvo Puses no pārējo Līgumā noteikto saistību izpildes un zaudējumu atlīdzināšanas pienākuma. Līgumsoda summa netiek ieskaitīta zaudējumu atlīdzībā.
2. **Līguma darbības termiņš**
	1. Līgums stājās spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz Pušu saistību pilnīgai izpildei.
	2. Pasūtītājs pasūta Pakalpojumu līdz brīdim, kad ir izlietota Līguma kopējā summa bez PVN.
	3. Pusēm ir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to otrai Pusei.
	4. Pasūtītājam ar rakstisku paziņojumu ir tiesības nekavējoties izbeigt Līgumu šādos gadījumos:
		1. Ja Izpildītājs ir pasludināts par maksātnespējīgu;
		2. Ja kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus un apturējušas tā darbību.
3. **Nepārvarama vara**
	1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
	2. Par nepārvaramu varu netiek uzskatīti Izpildītāja darbinieku nepieejamība darba nespējas vai citu iemeslu dēļ.
	3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
	4. Puses tiek atbrīvotas no atbildības saskaņā ar Līguma 6.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 6.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
	5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.
4. **Informācijas neizpaužamība**
	1. Izpildītājs apņemas visā Pušu sadarbības laikā, kā arī pēc tam neizpaust trešajām personām ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju, kā arī informāciju saistībā ar Pasūtītājam sniegto Pakalpojumu. Visa informācija, ko Pasūtītājs sniedz Izpildītājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.
	2. Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.
	3. Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.
5. **Citi noteikumi**
	1. Līgums atspoguļo Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās attiecībā uz Līguma priekšmetu, kas pastāvējušas starp Pusēm līdz Līguma parakstīšanai.
	2. Puses apliecina, ka tām ir visas nepieciešamās tiesības un pilnvaras Līguma noslēgšanai un izpildei.
	3. Kādam no Līguma noteikumiem zaudējot spēku Latvijas Republikas normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.
	4. Puses vienojas, ka jebkurš strīds, nesaskaņa vai prasība, kas izriet no Līguma, skar Līgumu, Līguma grozīšanu, pārkāpšanu, izbeigšanu, likumību, spēkā esamību vai iztulkošanu, tiek risināts sarunu ceļā. Ja vienošanās netiek panākta, tad strīdus jautājumu risina tiesā Latvijas Republikā spēkā esošajos normatīvajos aktos noteiktajā kārtībā.
	5. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti- tālruņa, faksa numuri, elektroniskā pasta adreses, adreses u.c. šāda veida informācija, tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstuli par Pasūtītāja pilnvaroto personu vai to rekvizītu maiņu paraksta Pasūtītāja pastāvīgas struktūrvienības vadītājs, vadītāja vietnieks vai persona, kura viņus aizvieto.
	6. Pušu reorganizācija vai to vadītāju maiņa nevar būt par pamatu Līguma izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējam. Izpildītājs brīdina Pasūtītāju par šādu apstākļu iestāšanos 30 (trīsdesmit) dienas iepriekš.
	7. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
	8. Par Līguma grozījumiem un papildinājumiem, izņemot Līguma 8.5.apakšpunktā noteikto gadījumu, Puses vienojas rakstiski. Līguma grozījumi un papildinājumi pēc to parakstīšanas kļūst par Līguma neatņemamām sastāvdaļām. Puses ir tiesīgas veikt šādus būtiskus Līguma grozījumus: precizēt Līguma pielikumu un samaksas kārtību, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai lai novērstu kļūdas.
	9. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.
	10. Puses vienojas, ka Līguma izpildē tiek norīkotas šādas Pušu pilnvarotās personas:
		1. no Pasūtītāja puses:
			1. jautājumos, kas saistīti ar tiesībām uzņemties finanšu saistības un veikt Pakalpojuma pieteikšanu, apstiprināt Pakalpojuma saņemšanu, ka arī Līguma ietvaros veikt citas darbības , kas saistīti ar Līguma izpildi – Valsts ieņēmumu dienesta Finanšu pārvaldes Iepirkumu un valstij piekritīgās mantas daļas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
		2. no Izpildītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_
	11. Pasūtītāja un Izpildītāja (to pilnvaroto personu, kas noteiktas Līguma 8.10. apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm, ir saistoša tikai tad, ja vēstule sūtīta no Līguma 8.10. apakšpunktā vai rekvizītu zonā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu, kā arī uzdevumu neizpildi.
	12. Līgums ir sastādīts uz 5 (piecām) lapām, elektroniska dokumenta veidā un parakstīts ar drošu elektronisko parakstu.

**Pušu rekvizīti un paraksti**

|  |  |
| --- | --- |
| **Pasūtītājs:****Valsts ieņēmumu dienests**adrese: Talejas iela 1, Rīga, LV-1978Reģ. Nr.:90000069281Tālr.: 67122689E-pasts: vid@vid.gov.lv Norēķinu rekvizīti:Valsts kaseKods: TRELLV22Konta Nr.:LV26TREL2130056037000 | **Izpildītājs:****\_\_\_\_\_\_\_\_\_\_\_\_\_**adrese: \_\_\_\_\_\_\_\_\_\_\_\_\_\_\_\_\_\_Reģ. Nr.: \_\_\_\_\_\_\_\_\_\_\_\_\_\_\_\_\_\_\_\_\_Tālr.: \_\_\_\_\_\_\_\_\_\_\_\_\_\_\_E-pasts: \_\_\_\_\_\_\_\_\_\_\_\_\_\_\_ Norēķinu rekvizīti:AS \_\_\_\_\_\_\_\_\_\_\_\_\_\_\_\_\_\_\_Kods: SWIFT: \_\_\_\_\_\_\_\_\_\_\_\_\_\_\_Konta Nr.: \_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |

ŠIS DOKUMENTS IR ELEKTRONISKI PARAKSTĪTS AR

DROŠU ELEKTRONISKO PARAKSTU UN SATUR LAIKA ZĪMOGU

1.pielikums

Valstij piekritīgās mantas

pakalpojuma – dažādu priekšmetu kas nesatur

bīstamus komponentus iznīcināšanas Līgumam

Rīgā Dokumenta datums ir tā

elektroniskās parakstīšanas datums

**Valsts ieņēmumu dienests**, kura vārdā saskaņā ar likumu “Par Valsts ieņēmumu dienestu” rīkojas tā ģenerāldirektor\_ \_\_\_\_\_\_\_\_\_\_\_\_\_\_\_\_(turpmāk – Pasūtītājs), no vienas puses, un

SIA “\_\_\_\_\_\_\_\_\_\_” reģistrācijas Nr.\_\_\_\_\_\_\_\_\_\_\_\_\_, adrese, tā valdes \_\_\_\_\_\_\_\_\_\_\_\_\_\_\_\_ personā, kurš darbojas uz \_\_\_\_\_\_\_\_\_\_ pamata (turpmāk – Izpildītājs), no otras puses, abi kopā saukti arī kā Puses, bet atsevišķi kā Puse, vienojas par šādu finanšu piedāvājumu:

|  |  |
| --- | --- |
| **Cenu aptaujas priekšmets** | **Cena par 1 (vienu) tonnu****EUR (bez PVN)** |
| Valstij piekritīgas mantas iznīcināšanas nodrošināšana |  |

*Līguma pielikums tiks precizēts atbilstoši iesniegtajam piedāvājumam*

**Pušu paraksti:**

|  |  |
| --- | --- |
| **Pasūtītājs:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Izpildītājs:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

ŠIS DOKUMENTS IR ELEKTRONISKI PARAKSTĪTS AR

DROŠU ELEKTRONISKO PARAKSTU UN SATUR LAIKA ZĪMOGU

1. *Aizpilda komersants, ierakstot vārdu* ***„APLIECINĀM”*** *vai* ***“NODROŠINĀSIM”****, vai* ***„PIEKRĪTAM”****, vai citādi raksturojot savas spējas nodrošināt prasību ievērošanu.* [↑](#footnote-ref-1)
2. *Priekšmeti ir tie, kas nav noteikti Ministru kabineta 2011.gada 19.aprīļa noteikumos Nr.302 "Noteikumi par atkritumu klasifikatoru un īpašībām, kuras padara atkritumus bīstamus".* [↑](#footnote-ref-2)